CELEX: C2006/237/36
Language: fi
Date: 2006-09-30 00:00:00
Title: Asia F-91/06: Kanne 11.8.2006 — Nolin v. komissio

30.9.2006   
            
            
               FI
            
            
               Euroopan unionin virallinen lehti
            
            
               C 237/21
            
         Kanne 11.8.2006 — Nolin v. komissio
   (Asia F-91/06)
   (2006/C 237/36)
   Oikeudenkäyntikieli: ranska
   Asianosaiset
   
      Kantaja: Michel Nolin (Bryssel, Belgia) (edustajat: asianajajat S. Orlandi, A. Coolen, J.-N. Louis ja E. Marchal)
   
      Vastaaja: Euroopan yhteisöjen komissio
   Vaatimukset
   
               —
            
            
               arvioinnin tarkastajan 8.4.2006 tekemä päätös, jossa vahvistetaan kantajan urakehityskertomus arviointikaudelle 2005, on kumottava
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kanteensa tueksi kantaja väittää, että vastaaja on tehnyt oikeudellisen virheen, koska tarkastaja ei maininnut tiettyjä tehtäviä ja tiettyjä olennaisia seikkoja, jotka liittyvät kantajan työhön, ja koska näitä tehtäviä ei mainita urakehityskertomuksessa. Tämä tilanne on kantajan mukaan seuraus vakavista ristiriitaisuuksista ja puutteista, jotka ovat rinnastettavissa ilmeisiin tosiseikkoja koskeviin virheisiin, kantajan arvioimiseksi asianmukaisten seikkojen huomioon ottamisessa.
   Kantaja katsoo myös, että huolimatta kahdesta muutoksesta, jotka tarkastaja teki huomautuksissaan verrattuna viitekauteen 2003, kantajan aikaisemman vuoden kertomus uudistettiin henkilöstösääntöjen 43 artiklan yleisten täytäntöönpanosäännösten 5 artiklan vastaisesti, koska kantajan tehtävissä tapahtui merkittäviä muutoksia ja koska tämä tehtiin ilman asianomaisen suostumusta.